《将至魏塘镇》
元代·方回

客路晴为最，舟行稳似车。
天形环泽国，秋色画田家。
未用怜霜草，犹时见水花。
雁过知已近，鹊语故微哗。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。